બહોળો, વિશાળ, ગંજાવર, વિસ્તૃત એવા તમામ વિશેષણો નાના પડે તેવા મોદી પરિવારના સભ્યો સમક્ષ જ્યારે-જ્યારે પણ કોઈ આપદા આવી પડી, મુશ્કેલી સર્જાઈ, મૂંઝવણમાં મુકાયા હોય અને માર્ગદર્શનની જરૂર પડી ત્યારે-ત્યારે મોભી તરીકે સુરેન્દ્રભાઈનું નેતૃત્વ પરિવારને પ્રાપ્ત થતું રહ્યું. અરે, એવા સંજોગોમાં પરિવારના કોઈ પણ સભ્યની નજર તેમના તરફ જ ઠરતી. પરિવારના નાના-મોટા સૌ સભ્યો તેમને ‘મોટાભાઈ’ તરીકે જ સંબોધતા.